
Nr.7
15.p.

Par nekustamā īpašuma - zemesgabala 

dārzkopības sabiedrībā “Lazdas” Nr.2814 (Jāņupē) 

atsavināšanas izsoles akta apstiprināšanu

Tiek dots vārds: Andrim Bergam

Saskaņā ar Olaines novada pašvaldības domes 2026.gada 27.maija sēdes lēmuma “Par nekustamo īpašumu (zemes) atsavināšanu elektroniskā izsolē” lemjošās daļas 2.punktā apstiprinātiem izsoles noteikumiem (2. pielikums - Nekustamā īpašuma – zemesgabala dārzkopības sabiedrībā “Lazdas” Nr.2814, Jāņupē, Olaines pagastā, Olaines novadā, kadastra apzīmējums 80800220681, 0.0652 ha (kadastra numurs 80800220681) elektroniskās izsoles atsavināšanas noteikumi) Elektronisko izsoļu vietnē https://izsoles.ta.gov.lv no 2026.gada 10.jūnija plkst. 13:00 līdz 2026.gada 10.jūlijam, plkst.13:26 (izsoles noslēgums) notika atsavināšanas izsole (sludinājuma reģ.nr. CITI/3792/2026-EIS).

Saskaņā ar 2026.gada 11.jūlija Aktu Nr. 4603652/0/2026-AKT “Akts par nekustamā īpašuma pārdošanu izsolē” (Akts elektroniski sagatavots elektronisko izsoļu vietnē un ir derīgs bez paraksta):
Pašvaldība autorizējusi dalībai izsolē 13 (trīspadsmit) izsoles dalībniekus.
Izsolāmā objekta atsavināšanas sākumcena – EUR 3 700.00 (trīs tūkstoši septiņi simti euro 00 centi).

Izsolāmā objekta izsoles solis – EUR 200.00.
Izsoles gaitā veikti 55 (piecdesmit pieci) izsoles soļi.
Izsolē nosolītā augstākā cena – EUR 14 700.00 (četrpadsmit tūkstoši septiņi simti euro 00 centi).
Izsoles dalībnieks, kurš nosolījis augstāko cenu – A L, personas kods_, deklarētā dzīvesvieta –_. 

Samaksas (pirkuma) summā tiek ieskaitīta samaksātā drošības nauda EUR 370.00. 
A L līdz 2026.gada 10.augustam (ieskaitot) jāpārskaita izsoles komisijas norādītajā kontā EUR 14 330.00 (četrpadsmit tūkstoši trīs simti trīsdesmit euro 00 centi).
Ievērojot iepriekš minēto, 2026.gada 11.jūlija Aktu Nr. 4603652/0/2026-AKT “Akts par nekustamā īpašuma pārdošanu izsolē”, Finanšu komitejas 2026.gada 22.jūlija sēdes protokolu Nr.7 un, pamatojoties uz Pašvaldību likuma 10.panta pirmās daļas 16. un 21.punktu, Publiskas personas mantas atsavināšanas likuma 3.panta pirmās daļas 2.punktu, 10.panta pirmo daļu, 15.panta pirmo daļu, 17.panta pirmo daļu, 19.panta pirmo daļu, 34.pantu, 44.panta pirmo daļu un 47.pantu, Administratīvā procesa likuma 70.panta pirmo daļu, atklāti balsojot ar 11 balsīm par – A.Bergs, I.Brence, D.Ivanovs, A.Vurčs, J.Kudiņš, T.Ritums, L.Šmite, I.Čukure,  J.Precinieks, M.Vanags, J.Kuzmins, pret nav, atturas nav, dome nolemj:
1. Apstiprināt nekustamā īpašuma – zemesgabala dārzkopības sabiedrībā                           “Lazdas” Nr.2814, Jāņupē, Olaines pagastā, Olaines novadā, kadastra apzīmējums 80800220681, 0.0652 ha (kadastra numurs 80800220681) atsavināšanas izsoles aktu ar pārdošanas cenu EUR 14 700.00 (četrpadsmit tūkstoši septiņi simti euro 00 centi). Pielikumā 2026.gada 11.jūlija Akts Nr. 4603652/0/2026-AKT “Akts par nekustamā īpašuma pārdošanu izsolē”.

2. Noteikt A L, personas kods_, pienākumu ne vēlāk kā līdz 2026.gada  10.augustam (ieskaitot) samaksāt EUR 14 330.00 (četrpadsmit tūkstoši trīs simti trīsdesmit euro 00 centi) izsoles komisijas norādītajā Olaines novada pašvaldības norēķinu kontā kredītiestādē (rekvizīti: Olaines novada pašvaldība, reģ. Nr.90000024332,                         AS “Swedbank”, konts LV82HABA0551020841125 (mērķis: par zemesgabala “Lazdas” Nr.2814 (Jāņupē)  atsavināšanu). 

3. Uzdot Īpašuma un juridiskajai nodaļai pēc lēmuma 2.punkta izpildes sagatavot nekustamā īpašuma – zemesgabala dārzkopības sabiedrībā “Lazdas” Nr.2814,  Jāņupē, Olaines pagastā, Olaines novadā, kadastra apzīmējums 80800220681, 0.0652 ha (kadastra numurs 80800220681) pirkuma līgumu, nodošanas aktu un nostiprinājuma lūgumu Rīgas rajona tiesas Zemesgrāmatu nodaļai.  

4. Pilnvarot domes priekšsēdētāju vai priekšsēdētāja pirmo vietnieci parakstīt pirkuma līgumu, nodošanas aktu ar A L par nekustamā īpašuma – zemesgabala dārzkopības sabiedrībā “Lazdas” Nr.2814,  Jāņupē, Olaines pagastā, Olaines novadā, kadastra apzīmējums 80800220681, 0.0652 ha (kadastra numurs 80800220681) atsavināšanu un nostiprinājuma lūgumu Rīgas rajona tiesas Zemesgrāmatu nodaļai.  

5. Noteikt, ja līdz 2026.gada 10.augustam (ieskaitot) A L nav samaksājis Olaines novada pašvaldības norēķinu kontā kredītiestādē lēmuma 2.punktā noteikto maksājumu pilnā apmērā un nav noslēdzis lēmuma 3.punktā noteikto pirkuma līgumu, šis lēmums zaudē spēku.

6. Lēmumu var pārsūdzēt Administratīvajā rajona tiesā Rīgas tiesu namā Baldones                ielā 1A, Rīgā, LV-1007, viena mēneša laikā no šī lēmuma spēkā stāšanās dienas.

Lēmuma pilns teksts nav publiski pieejams, jo satur ierobežotas pieejamības informāciju par fizisko personu, kas aizsargāta saskaņā ar Eiropas Parlamenta un Padomes regulas Nr.2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula). 

Saskaņā ar Informācijas atklātības likuma 5.panta otrās daļas 4.punktu, lēmumā norādītie personas dati uzskatāmi par ierobežotas pieejamības informāciju.

Sēdes vadītājs








A.Bergs

